stanford-oval/wikipedia huggingface dataset:
Tiikerikatkarapu

| Tiikerikatkarapu |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Äyriäiset Crustacea
Luokka::  Kuoriäyriäiset Malacostraca
Lahko::  Kymmenjalkaiset Decapoda
Alalahko::  Dendrobranchiata
Heimo::  Penaeidae
Suku::  Penaeus
Laji::  monodon
Kaksiosainen nimi
 Penaeus monodon  Fabricius, 1798 
Katso myös
   Tiikerikatkarapu Commonsissa 
Infobox OKNimi-testi OK: 
Tiikerikatkarapu (Penaeus monodon) on Australian, Kaakkois- ja Etelä-Aasian, sekä Itä-Afrikan rannikolla tavattava Penaeidae-heimon katkarapu.
Ulkonäkö

Tiikerikatkarapu on täysikasvuisena Penaeidae-heimon katkaravuista suurikokoisin. Täysikasvuiset yksilöt voivat olla 33 cm pitkiä. Lajin naaraat ovat tavallisesti uroksia kookkaampia. Yksilöiden väritys voi vaihdella esimerkiksi elinympäristön ja ravinnon mukaan. Panssari on väritykseltään tavallisesti sininen, musta tai keltainen. Takaruumiissa on vihreitä, ruskeita, punaisia, harmaita ja sinisiä poikittaisia raitoja.
Levinneisyys

Tiikerikatkarapua tavataan laajalla alueella Etelä- ja Kaakkois-Aasiasta Australian ja Itä-Afrikan rannikoille. Itä-Afrikassa lajin levinneisyysalue ulottuu Etelä-Afrikan Natalista Somaliaan ja Madagascarin rannikolle. Arabian niemimaalta levinneisyysalue jatkuu rannikkoa pitkin Kaakkois-Aasiaan Taiwanille ja Kiinan rannikolle, sekä Japaninmerelle. Toisessa suunnassa levinneisyysalue jatkuu Kaakkois-Aasiasta Uuteen-Guineaan ja Australian pohjoisrannikolle.
Luontaisen levinneisyysalueensa ohella tiikerkatkarapua tavataan laajoilla alueilla vieraslajina. Laji on levinnyt Välimerelle Suezin kanavan kautta. Ihmisen tuoimana lajia tavataan Etelä-Amerikassa Brasilian, Kolumbian, Ecuadorin ja Perun rannikoilla, sekä Karibialla. Pohjois-Amerikassa lajia tavataan sekä mantereen Atlantin, että Tyynenmeren puolisilla rannikoilla ja Havaijilla. Laji on ilmeisesti myös vakiinnuttanut asemansa vieraslajina Länsi-Afrikan rannikolla.
Elinympäristö

Tiikerikatkaravun elinympäristö käsittää trooppiset merialueet. Tiikerikatkarapujen toukat kasvavat aikuisiksi estuaarien, laguunien ja mangrovemetsien alueilla. Luonnossa keskenkasvuiset tiikerikatkaravut ovat aktiivisia tavallisesti öisin. Päivisin ne kaivautuvat pohjamutaan. Täysikasvuisia yksilöitä tavataan tyypillisesti hiekkapohjaisilla tai mutaisilla hiekkapohjilla noin 20–50 metrin syvyydessä.
Lisääntyminen

Urokset alkavat tuottaa siittiöitä noin 35 gramman painon saavutettuaan ja naaraat tulevat kantaviksi noin 70 gramman painoisina. Parittelu tapahtuu yöllä kuorenvaihdon jälkeen.  Naaraat saavat sperman urokselta spermatoforissa ja ne tuottavat 500 000–750 000 munaa. Naaraat munivat öisin ja hedelmöittävät munansa itse spermafotorin spermalla. Munien kuoriutumiseen kuluu noin 12-15 tuntia hedelmöityksestä. Kuoriutuvat toukat uivat ja käyttävät ravinnokseen aluksi keltuaistaan. Planktoniset toukat kulkeyutuvat virtojen mukana rannikolle ja ne kasvavat aikuisiksi useissa kehitysvaiheissa. Tiikerikatkaravun koko elinkaari on alle kaksi vuotta.
Ravinto

Tiikerikatkaravut ovat kaikkiruokaisia ja syövät esimerkiksi levät. Ne saalistavat suhteessa enemmän, kuin Penaeidae-heimon katkaravut. Niiden saaliseläimiin kuuluvat esimerkiksi muut katkaravut, ravut, madot ja kalat. Tiikerikatkaravut syövät myös pohjasakan orgaanisia aineita ja bakteereja.
Kasvatus ja käyttö

Tiikerikatkarapuja on kasvatettu sen esiintymisalueen rannikoilla yli sadan vuoden ajan. Tiikerikatkarapujen vuosituotanto on kasvanut vuoden 1981 lukemasta 21 000 tonnia lähes 500 000 tonniin vuonna 1993. Vuonna 2016 tiikerikatkarapuja tuotettiin 701 081 tonnia. Suurimpiin tuottajamaihin lukeutuivat Thaimaa, Intia, Filippiinit, Indonesia, Vietnam ja Myanmar. Katkarapujen valtaosa myydään pakasteina tai pidemmälle jalostettuina tuotteina etenkin Yhdysvaltoihin, Euroopan unioniin ja Japaniin. Katkarapuja käytetään esimerkiksi tempurassa, sushina ja kevätkääryleissä.
Uhat ja suojelu

Kansainvälinen luonnonsuojeluliitto eli IUCN ei ole julkaissut uhanalaisuusluokitusta tiikerikatkaravulle. Uhanalaisia kantoja saattaa uhata esimerkiksi niiden elinympäristöön kuuluvien mangroverämeikköjen muuttaminen kasvatuskäyttöön. Tiikerikatkaravut kärsivät myös taudeista ja viruksista, jotka ovat ajoittain hävittäneet kasvatettuja kantoja.
Tiikerikatkarapu.
Pyydetty tiikerikatkarapu.
Tiikerikatkarapuja esillä Malesiassa.
Biliverdiini

| Biliverdiini |
| --- | --- |

Tunnisteet
CAS-numero:  114-25-0
PubChem CID:  5280353
Ominaisuudet
Molekyylikaava:  C33H34N4O6
Moolimassa:  582,646 g/mol
Biliverdiini on aineenvaihduntatuote, jota syntyy hemioksigenaasientsyymin hajottaessa hemiä. Biliverdiini hajotetaan entsymaattisesti edelleen bilirubiiniksi (C33H36N4O6). Biliverdiini on väriltään vihreää. Biliverdiini aiheuttaa vihertävän värin parantuvassa mustelmassa.
Yhdeksän päivän ikäinen paraneva mustelma
Aiheesta muualla

PubChem: Biliverdin (englanniksi)
Human Metabolome Database (HMDB): Biliverdin (englanniksi)
DrugBank: Biliverdine Ix Alpha (englanniksi)
Kyoto Encyclopedia of Genes and Genomes (KEGG): Biliverdin (englanniksi)
Bima

Bima tai BIMA on:
Kaupunki Indonesiassa, katso Bima (kaupunki).
Eräs kieli, katso biman kieli.
British Interactive Media Association
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bima”, voi hakea sivunnimihaulla, laajalla sivunnimihaulla tai tekstihaulla.
Bengt Lagercrantz

| Mitalit | Mitalit | Mitalit |  |
| --- | --- | --- | --- |
|  Bengt Lagercrantz 1920-luvulla |  Bengt Lagercrantz 1920-luvulla |  Bengt Lagercrantz 1920-luvulla |  |
Maa:   Ruotsi
|  Olympialaiset  |  Olympialaiset  |  Olympialaiset  |  |
Miesten ammunta
|  Hopeaa | Antwerpen 1920 | 100 m hirvi, parilaukaukset, joukkuekilpailu |  |
Carl Fredrik Bengt Lagercrantz (12. maaliskuuta 1887 Djursholm – 22. heinäkuuta 1924 Djursholm) oli ruotsalainen ampuja. Hän kilpaili vuoden 1920 kesäolympialaisissa Antwerpenissä ja sai siellä hopeaa 100 metrin hirven parilaukauksen joukkuekilpailussa. Lisäksi hän sijoittui 100 metrin hirven kertalaukauksen joukkuekilpailussa neljänneksi.
Avía (Messenia)

| Avía Αβία |
| --- | --- |
 Avían rannikkoa.
 Kunnallisyksikön sijainti
 Avía
 Koordinaatit: 36°57′54″N, 22°08′31″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Messenia
Kunta:  Dytikí Máni
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  440202
Väkiluku (2011):  2 246
 – Kylä­yhdys­kunta:  611
 – Kylä:  281
 – Väestötiheys:  36 as./km²
Aikavyöhyke:  UTC+2
 – Kesäaika:  UTC+3
Rekisterikilpi:  KM
Infobox OKVirheellinen NIMI-arvo: 
Avía (kreik. Αβία) on Kreikan kylä sekä samanniminen Dytikí Mánin kunnan kunnallisyksikkö (Δημοτική Ενότητα Αβίας, Dimotikí Enótita Avías) ja entinen itsenäinen kunta. Se sijaitsee Messenian alueyksikössä Peloponnesoksen alueella. Koko kunnallisyksikön väkiluku on 2 246 ja varsinaisen Avían kylän väkiluku 281 (vuonna 2011).
Avían Neitsyt Marian kuolonuneen nukkumisen (Koímisis tis Theotókou) kirkko.
Avían kylä sijaitsee Mánin niemimaan länsirannikolla Messenianlahden rannalla noin 10 kilometriä kaakkoon Kalamátasta. Kylän aikaisempi nimi oli Paliachóra (Παληαχώρα) tai Palaiochóra (Παλαιοχώρα). Se nimettiin uudelleen samalla seudulla sijainneen antiikin aikaisen Abian kaupungin mukaan vuonna 1926. Abia oli Messenian ja Lakonian rajaseutua. Sen alkuperäinen nimi oli Ira, ja se sai kreikkalaisessa mytologiassa nimensä Herakleen pojan Hylloksen hoitajasta Abiasta. Avían kunnallisyksikkö käsittää Dytikí Mánin kunnan pohjoisosan.
Avía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Dytikí Mánin kunnaksi yhdessä Léfktron kanssa, jolloin se muuttui uuden kunnan kunnallisyksiköksi.
Kunnallisyksikön osat

Avían kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Altomirá | Altomirá | 47 |
| Avía | Akrogiáli | 139 |
| Avía | Avía | 281 |
| Avía | Megáli Mantíneia | 191 |
| Doloí | Áno Doloí | 82 |
| Doloí | Geranoú | 9 |
| Doloí | Kalianaíika | 59 |
| Doloí | Káto Doloí | 141 |
| Doloí | Kitriés | 101 |
| Kámpos | Kámpos | 372 |
| Kámpos | Orovás | 24 |
| Kámpos | Plátoma | 25 |
| Kámpos | Toúmpia | 1 |
| Kéntro | Anatolikó | 38 |
| Kéntro | Chóra Gaïtsón | 42 |
| Kéntro | Kéntro | 17 |
| Kéntro | Vóreio | 57 |
| Pigádia | Déndra | 6 |
| Pigádia | Krýa Vrýsi | 8 |
| Pigádia | Pigádia | 3 |
| Pigádia | Rizaná | 27 |
| Sotiriánika | Charavgí | 48 |
| Sotiriánika | Drosopigí | 0 |
| Sotiriánika | Kourís | 18 |
| Sotiriánika | Sotiriánika | 83 |
| Stavropígi | Málta | 100 |
| Stavropígi | Stavropígi | 327 |
Yhteensä: 2 246
Aiheesta muualla

Kuvia tai muita tiedostoja aiheesta Avía Wikimedia Commonsissa
Bengt Horn

Maalaus Bengt Hornista
Bengt (Pentti) Horn (äännetään: [hu:rn]) (1623–1678) oli kenraalikuvernööri. Sotamarsalkaksi hänet ylennettiin 1677. Hän toimi kuvernöörinä Tallinnassa 1656–1666. Hän sai rauhanneuvottelijana aikaan vuonna 1658 Vallisaaren rauhan. Hän oli vuodesta 1660 valtaneuvostossa ja kannatti Magnus Gabriel De la Gardieta. Hän oli vuodesta 1672 Viron  kenraalikuvernööri,  Karjalan laamanni 1674, Svean hovioikeuden presidentti 1674 ja 1677 Liivinmaalla ylipäällikkö.
Hänen veljensä oli Krister Horn.
Benjamin Seifert

Benjamin Seifert Tour de Skillä vuonna 2010
Benjamin Seifert (s. 9. tammikuuta 1982) on saksalainen entinen maastohiihtäjä, joka edusti TSG Bau Hammerbrücke-seuraa. Hän kilpaili maastohiihdon maailmancupissa vuodesta 2000 vuoteen 2013 asti. Hänen paras sijoituksensa maailmancupissa on kolmas viestistä vuodelta 2006 ja paras henkilökohtainen sijoituksensa 12. 15 kilometriltä vuonna 2007.
Käännös suomeksi
Toivo Lyy

Toivo Lyy 1940-luvulla.
Otto Toivo Lyy (vuoteen 1930 Mähönen; 20. huhtikuuta 1898 Joensuu – 27. heinäkuuta 1976 Naantali) oli suomalainen runoilija ja kääntäjä.
Henkilötiedot

Lyyn vanhemmat olivat räätälimestari Otto Mähönen ja Hilda Maria Pakarinen ja puoliso vuodesta 1929 Eva-Maija Svanberg. Hän pääsi ylioppilaaksi 1918  Helsingin suomalaisesta normaalilyseosta ja opiskeli sitten kirjallisuutta ja kieliä Helsingin yliopistossa. Lyy työskenteli aluksi Suomen Kuvalehden toimittajana ja toimi sitten kielentarkastajana Otavalla 1918–1924 ja Kustannus Oy Kansanvallan kirjallisena johtajana 1924–1928.
Lyyn Helsingin olympialaisiin 1952 laatiman Olympiahymnin sävelsi Jaakko Linjama. Avajaisissa sen esitti 500-henkinen sekakuoro Martti Turusen johdolla.
Palkinnot

Otavan suuri kirjallisuuspalkinto 1948
Kirjailijaliiton tunnustuspalkinto 1964
Helsingin yliopiston filosofian kunniatohtorin arvon 1964,
Pro Finlandia 1968
Kirjallinen tuotanto

Lyy toimi vapaana kirjailijan vuodesta 1928 alkaen ja julkaisi runoja ja runokäännöksiä.
Kirjallinen tuotanto > Teokset

Tuomivaaran tuolta puolen. Otava 1920 (nimellä Toivo Mähönen)
Lasia. Karisto 1935
Kuin Hellaan heimot: Säkeitä 1939–40. Otava 1940
Rakeita: Säerivejä ja epigrammeja. Otava 1944
Metsän poika ja Gulliver: Valittuja runoja. Otava 1946
Oodi kedon yrteille sekä muita säeimpromptuja. Otava 1950
Oodi olympiasoihdulle: Olympiahymni. Kuvia saaristomereltä. Säelauselmia. Otava 1953
Toivo Lyyn kauneimmat runot: Tekijän toimittama valikoima. Otava 1958
Kirjallinen tuotanto > Käännöksiä

Omar Khaijam: Teltantekijän lauselmia. 1929
Nibelungeinlaulu: saksalaisten kansalliseepos. Gummerus 1934
Omar Khaijam: Omarin malja: uusia Omar Khaijamin nelisäkeitten suomennoksia. Aura, Turku 1942
Imre Madách: Ihmisen murhenäytelmä. WSOY 1943
Omar Khaijam: Teltantekijä. WSOY 1949
Omar Khaijam: Viisaan viini. WSOY 1955
Friedrich von Schiller: Valitut teokset osa 3: Wallenstein-trilogia. Otava 1955
Friedrich von Schiller: Valitut teokset osa 4: Messinan morsian; Wilhelm Tell; Henkiennäkijä. Otava 1955
Geoffrey Chaucer: Canterburyn tarinoita. WSOY 1962
DDR:n kansallislaulu (Auferstanden aus Ruinen)
Unkarin lyyra: Unkarilaista lyriikkaa keskiajalta nykyaikaan. Unkarilaisten asiantuntijain valikoimasta aineistosta toimittanut ja suomeksi runoillut Toivo Lyy. SKS 1970.
Aiheesta muualla

Artikkelitietokanta Käkönen (Arkistoitu – Internet Archive)
Toivo Mähönen : Maamme. Sen suomenkielisen tekstin historiikkia, Suomen Kuvalehti, 12.05.1923, nro 19, s. 10, Kansalliskirjaston digitaaliset aineistot
Bengt I. Samuelsson

| Bengt I>  Samuelsson |
| --- | --- |

Henkilötiedot
Syntynyt: 21. toukokuuta 1934
Kuollut: 5. heinäkuuta 2024 (90 vuotta)
Kansalaisuus:  Ruotsi
Koulutus ja ura
Tutkinnot:  Lundin yliopisto   Karoliininen instituutti
Väitöstyön ohjaaja:  Sune K. Bergström
Instituutti:  Karoliininen instituutti
Tutkimusalue:  Biokemia, lääketiede ja Lääkeainekemia
Palkinnot:  Albert Lasker -palkinto lääketieteellisestä perustutkimustyöstä (1977)   Nobelin lääketieteen palkinto (1982)
Bengt Ingemar Samuelsson (21. toukokuuta 1934 – 5. heinäkuuta 2024) oli ruotsalainen biokemisti. Hän sai Nobelin lääketieteen palkinnon vuonna 1982 yhdessä maanmiehensä Sune K. Bergströmin sekä brittiläisen John R. Vanen kanssa prostaglandiineihin liittyvistä tutkimuksistaan.
Samuelsson opiskeli ensin Lundin yliopistossa ja sitten Karoliinisessa instituutissa, mistä hän valmistui 1960 biokemian tohtoriksi ja vuonna 1961 lääketieteen tohtoriksi. Samuelsson vietti sen jälkeen vuoden Harvardin yliopiston kemian laitoksen tutkijana. Hän palasi 1962 Karoliiniseen instituuttiin ja pääsi mukaan entisen professorinsa Sune K. Bergströmin prostaglandiinitutkimukseen.
Bergströmin tutkimus oli alkanut 1959, ja pian Samuelssonin liittymisen jälkeen tutkimusryhmä julkaisi ensimmäisen kerran prostaglandiinin molekyylirakenteen. Vuonna 1964 ryhmä julkaisi tutkimuksensa, jonka mukaan prostaglandiini syntyy elimistössä arakidonihaposta, joka on jostain lihatuotteista ja kasvisöljyistä löytyvä monityydyttymätön rasvahappo.
Samuelsson toimi 1967–1972 Tukholman yliopiston eläinlääketieteellisen koulun professorina. Hän palasi 1973 Karoliiniseen instituuttiin, missä hän aloitti lääketieteellisen ja fysiologisen kemian professorina sekä kemian laitoksen puheenjohtajana. Samuelsson löysi 1970-luvulla uusia prostaglandiineja, kuten veren hyytymiseen vaikuttavat tromboksaanit.
Samuelssonista tuli 1978 Bergströmin seuraaja Karoliinisen instituutin lääketieteellisen tiedekunnan dekaanina. Hän toimi tehtävässä kesäkuun loppuun 1983, jolloin hänestä tuli instituutin rehtori. Hän oli rehtorina kesäkuun 1995 loppuun asti. Samuelsson toimi 1993–2005 myös Nobel-säätiön johtokunnan puheenjohtajana.
Bergström, Samuelsson ja John R. Vane saivat 1982 Nobelin lääketieteen palkinnon prostaglandiineihin liittyvistä tutkimuksistaan. Heidät oli jo 1977 palkittu Albert Lasker -palkinnolla lääketieteellisestä perustutkimustyöstä.
Bernin Jura

Baselin hiippakunta 1700-luvulla.
Hallinnollinen Bernin Juran alue on ollut Bernin kantonin osa vuodesta 1979.
Juran kantoni, Bernin Juran hallintoalue sekä kantonia vaihtava Moutier.
Bernin Jura (ransk. Jura bernois, saks. Berner Jura) on sveitsiläisen Bernin kantonin ranskankielinen osa ja hallinnollinen alue. Alun perin Bernin Jura syntyi vuonna 1815, kun entinen Baselin hiippakunta jaettiin Wienin kongressissa Bernin ja Baselin kantoneiden kesken. Bernin kantoniin siirtyneen alueen pohjoisesta osasta muodostettiin vuonna 1979 Juran kantoni eteläosan jäädessä Bernin kantoniin.
Juran kantonin erkaantuminen vuonna 1979

Juran kantonin perustamisen taustalla vaikuttivat kulttuuriset, kielelliset ja uskonnolliset syyt: nykyisen Juran kantonin alueen asukkaat ovat valtaosin katolisia ja ranskankielisiä, kun taas Bernin kantonin väki on pääosin saksankielisiä ja reformoituja. 1800-luvulta jatkuneiden itsenäistymiskeskustelujen jälkeen Bernin kantonissa järjestettiin vuonna 1959 kansanäänestys, jonka tuloksena enemmistö (52 %) halusi säilyttää kantonin yhtenä. 1970-luvulla järjestettiin useita kansanäänestyksiä, niin paikallisesti, kantonin alueella kuin valtakunnallisestikin:
Vuonna 1970 Bernin kantonin kansanäänestyksessä hyväksyttiin malli, jonka mukaan erkaantumisesta päätetään vaiheittain: ensin Bernin Juran alueella, sitten hallintoaluetasolla ja lopuksi kuntatasolla.
Aluetason kansanäänestys järjestettiin vuonna 1974: 52 prosenttia kannatti erkaantumista.
Hallintoaluetason äänestys järjestettiin keväällä 1975: kolme hallintoaluetta (Delémont, Porrentruy ja Franches-Montagnes) kannatti erkaantumista, neljä (Laufen, Courtelary, Moutier ja La Neuveville) pysymistä Bernin kantonissa.
Kuntatason äänestyksessä syksyllä 1975 tulokset noudattivat pääsääntöisesti hallintoaluerajoja.
Vuonna 1978 järjestettiin liittovaltiotason kansanäänestys Juran kantonin perustamisesta. 82 prosenttia äänestäjistä kannatti uuden kantonin perustamista.
Juran kantoni aloitti toimintansa Sveitsin valaliiton 26:ntena kantonina 1. tammikuuta 1979. Kantonin hallintokieli on ranska ja pääpaikka Delèmont.
Bernin Juran muut aluemuutokset

Juran kantonin syntymisen myötä Laufenin hallintoalueesta tuli Bernin kantonin eksklaavi eikä sitä enää laskettu kuuluvaksi Bernin Juran alueeseen. Laufenin alue siirtyi usean kansanäänestyksen jälkeen Basel-Landschaftin kantoniin vuoden 1994 alusta alkaen.
Juran kantonin syntymisen jälkeenkin alueelliset keskustelut kuulumisesta Bernin kantoniin ovat jatkuneet. Vuonna 2013 Bernin Juran hallintoalueen kansanäänestyksessä enemmistö äänestäjistä (72 %) ei halunnut liittyä Juran kantoniin
. Myös kuntatason äänestyksiä on ollut useita:
Vuonna 2017 Moutierin kunta päätti kansanäänestyksessä siirtyä Juran kantoniin.
Vuonna 2017 Belprahonin ja Sorvilierin kunnat päättivät pysyä Bernin kantonissa.
Australian avoin tennisturnaus 2016 – miesten kaksinpeli

| Australian avoin tennisturnaus 2016 |
| --- | --- | --- | --- | --- | --- | --- | --- | --- | --- | --- |
| Mestari : |   |  Novak Đoković |  Novak Đoković |  Novak Đoković |  Novak Đoković |  Novak Đoković |  Novak Đoković |  Novak Đoković |  Novak Đoković |  Novak Đoković |
| Loppuottelija: |   |  Andy Murray |  Andy Murray |  Andy Murray |  Andy Murray |  Andy Murray |  Andy Murray |  Andy Murray |  Andy Murray |  Andy Murray |
| Lopputulos: |   | 6–1, 7–5, 7–6(7–3) | 6–1, 7–5, 7–6(7–3) | 6–1, 7–5, 7–6(7–3) | 6–1, 7–5, 7–6(7–3) | 6–1, 7–5, 7–6(7–3) | 6–1, 7–5, 7–6(7–3) | 6–1, 7–5, 7–6(7–3) | 6–1, 7–5, 7–6(7–3) | 6–1, 7–5, 7–6(7–3) |
Kilpailut
| Kaksinpelit |   | miehet |   | naiset |   |   |   | pojat |   | tytöt |
| Nelinpelit |   | miehet |   | naiset |   | seka |   | pojat |   | tytöt |
← 2015 Australian avoin tennisturnaus 2017 →
Novak Đoković oli turnauksen puolustava voittaja ja voitti turnauksen jälleen, jo kuudennen kerran urallaan. Hän voitti loppuottelussa Andy Murrayn luvuin 6–1, 7–5, 7–6(7–3).
Sijoitetut pelaajat

| --- | --- |
  Novak Đoković (mestari)   Andy Murray (loppuottelu)   Roger Federer (välierät)   Stanislas Wawrinka (4. kierros)   Rafael Nadal (1. kierros)   Tomáš Berdych (puolivälierät)   Kei Nishikori (puolivälierät)   David Ferrer (puolivälierät)   Jo-Wilfried Tsonga (4. kierros)   John Isner (4. kierros)   Kevin Anderson (1. kierros)   Marin Čilić (3. kierros)   Milos Raonic (välierät)   Gilles Simon (4. kierros)   David Goffin (4. kierros)   Bernard Tomic (4. kierros) :    Benoît Paire (1. kierros)   Feliciano López (3. kierros)   Dominic Thiem (3. kierros)   Fabio Fognini (1. kierros)   Viktor Troicki (3. kierros)   Ivo Karlović (1. kierros)   Gaël Monfils (puolivälierät)   Roberto Bautista Agut (4. kierros)   Jack Sock (2. kierros)   Guillermo García-López (3. kierros)   Grigor Dimitrov (3. kierros)   Andreas Seppi (3. kierros)   Nick Kyrgios (3. kierros)   Jérémy Chardy (2. kierros)   Steve Johnson (3. kierros)   João Sousa (3. kierros)
Kaavio > Avain

| 0 | 1 | 2 | 3 |
| --- | --- | --- | --- |
|  Q = karsija  WC = villi kortti  LL = Lucky loser  |  Alt = Alternate  SE = erikoisvapautus  PR = suojattu ranking  |  w/o = luovutus ennen ottelun alkamista  r = keskeytys  d = hylkäys  |  ITF = ITF-paikka  JE = junioripaikka  |
Kaavio > Loppukierrokset

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | Puolivälierät | Puolivälierät | Puolivälierät | Puolivälierät | Puolivälierät | Puolivälierät | Puolivälierät |  |  | Välierät | Välierät | Välierät | Välierät | Välierät | Välierät | Välierät |  |  | Loppuottelu | Loppuottelu | Loppuottelu | Loppuottelu | Loppuottelu | Loppuottelu | Loppuottelu |
 
|   | 1 |   Novak Đoković | 6 | 6 | 6 |  |  |   |  |  |  |  |  |  |  |  |  |  |  |  |  |  |  |  |  |
|  | 7 |   Kei Nishikori | 3 | 2 | 4 |  |  |   |  |  |  |  |  |  |  |  |  |  |  |  |  |  |  |  |  |
|  | 7 |   Kei Nishikori | 3 | 2 | 4 |  |  |   |   | 1 |   Novak Đoković | 6 | 6 | 3 | 6 |  |   |  |  |  |  |  |  |  |  |
|  |  |  |  |  |  |  |  |   |   | 1 |   Novak Đoković | 6 | 6 | 3 | 6 |  |   |  |  |  |  |  |  |  |  |
|  |  |  |  |  |  |  |  |   |   | 3 |   Roger Federer | 1 | 2 | 6 | 3 |  |   |  |  |  |  |  |  |  |  |
|  | 3 |   Roger Federer | 77 | 6 | 6 |  |  |   |   | 3 |   Roger Federer | 1 | 2 | 6 | 3 |  |   |  |  |  |  |  |  |  |  |
|  | 3 |   Roger Federer | 77 | 6 | 6 |  |  |   |  |  |  |  |  |  |  |  |   |  |  |  |  |  |  |  |  |
|   | 6 |   Tomáš Berdych | 64 | 2 | 4 |  |  |   |  |  |  |  |  |  |  |  |   |  |  |  |  |  |  |  |  |
|  |  |   |   |   |   |   |   |   |   |   |   |   |   |   |   |   |   |   | 1 |   Novak Đoković | 6 | 7 | 77 |  |  |
|  |  |   |   |   |   |   |   |   |   |   |   |   |   |   |   |   |   |   | 2 |   Andy Murray | 1 | 5 | 63 |  |  |
|   | 23 |   Gaël Monfils | 3 | 6 | 3 | 4 |  |   |  |  |  |  |  |  |  |  |   |  |  |  |  |  |  |  |  |
|  | 13 |   Milos Raonic | 6 | 3 | 6 | 6 |  |   |  |  |  |  |  |  |  |  |   |  |  |  |  |  |  |  |  |
|  | 13 |   Milos Raonic | 6 | 3 | 6 | 6 |  |   |  | 13 |   Milos Raonic | 6 | 5 | 77 | 4 | 2 |   |  |  |  |  |  |  |  |  |
|  |  |  |  |  |  |  |  |   |  | 13 |   Milos Raonic | 6 | 5 | 77 | 4 | 2 |   |  |  |  |  |  |  |  |  |
|  |  |  |  |  |  |  |  |   |   | 2 |   Andy Murray | 4 | 7 | 64 | 6 | 6 |   |  |  |  |  |  |  |  |  |
|  | 8 |   David Ferrer | 3 | 77 | 2 | 3 |  |   |   | 2 |   Andy Murray | 4 | 7 | 64 | 6 | 6 |   |  |  |  |  |  |  |  |  |
|  | 8 |   David Ferrer | 3 | 77 | 2 | 3 |  |   |  |  |  |  |  |  |  |  |  |  |  |  |  |  |  |  |  |
|   | 2 |   Andy Murray | 6 | 65 | 6 | 6 |  |   |  |  |  |  |  |  |  |  |  |  |  |  |  |  |  |  |  |